Diari Oficial de la Generalitat Valenciana


Sumari del DOGV 3146, del 19-12-1997 (1997/12209)

RESOLUCIÓ de 24 de novembre de 1997, del director general d'Urbanisme i Ordenació Territorial, relativa a l'homologació i Pla Parcial del sector de sòl urbanitzable no programat sector industrial Z-4 Agriconsa del municipi de Algemesí.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3146

Data del DOGV
:   19-12-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/12062


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

4113 RESOLUCIÓ de 24 de novembre de 1997, del director general d'Urbanisme i Ordenació Territorial, relativa a l'homologació i Pla Parcial del sector de sòl urbanitzable no programat sector industrial Z-4 Agriconsa del municipi de Algemesí. [97/12596]
  
Vist l'expedient remés per l'Ajuntament d'Algemesí, relatiu a l'homologació i Pla Parcial del sector de sòl urbanitzable no programat sector industrial Z-4 Agriconsa, a l'efecte d'aprovació definitiva, i de conformitat amb els següents:
  
Antecedents de fet
  
Primer
  
El projecte es va sotmetre a informació pública mitjançant Acord del ple de l'Ajuntament en sessió de 27 de desembre de 1997. Després del pertinent període d'informació pública, en el qual es va presentar una al·legació, el mateix òrgan el va aprovar provisionalment el 25 de març de 1997.
  
Segon
  
Amb data 23 de gener de 1997 va tenir entrada la còpia del document a l'efecte de l'emissió d'informe previ, de conformitat amb l'article 38.2 de la Llei Reguladora de l'Activitat Urbanística (LRAU), que va ser emés el dia 6 de març de 1997.
  
Tercer
  
La documentació presentada consta de memòria informativa i justificativa, plans d'informació i d'ordenació, amb això es compleix allò que es disposa en els articles 27 i 28 de la LRAU. Així mateix, es presenta el document d'homologació del sector, de conformitat amb la Instrucció de Planejament 1/96, sobre Homologació de Plans d'Urbanisme a la Llei 6/1994.
  
Quart
  
En l'expedient mitjancen informes emesos per les administracions competents en matèria de carreteres en els termes següents:
  
- Diputació Provincial: (25 de març de 1997)
  
Emet informe favorable. Amb el condicionant d'acoblar el disseny i les connexions de l'accés plantejat a la carretera VP-1097 al projecte que respecte de la mencionada carretera està redactant la pròpia Diputació Provincial.
  
- Conselleria d'Obres Públiques, Urbanisme i Transports: (28 de febrer de 1997)
  
Emet informe desfavorable basant-se en:
  
- No s'ha reflectit l'accés a la instal·lació des de la carretera CV-42 (antiga C-3320), en la situació actual.
  
- No es defineix futur accés a l'àrea industrial, quan estiga executada la variant d'Algemesí, projectada por la Conselleria. Es dóna opció per a accedir des de la rotonda o des de les carreteres dels Algepsers (CV-516 i CV-42).
  
No se han emés des de la data nous informes, i es reitera el de l'Oficina del Pla de Carreteres (COPUT) en els mateixos termes.
  
Cinqué
  
Algemesí té el Pla General d'Ordenació Urbana (PGOU), aprovat definitivament el dia 27 d'octubre de 1987.
  
Així mateix, la Comissió Territorial d'Urbanisme va aprovar, el di a 27 de novembre de 1996, la modificació puntual núm. 3 del dit PGOU, pel qual es classificava de sòl urbanitzable no programat el sector afectat pel present expedient.
  
Sisé
  
La Comissió Territorial d'Urbanisme, en sessió de 30 de setembre de 1997, va acordar supeditar l'aprovació definitiva de l'expedient de referència, fins que no es complete la documentació en els termes referits.
  
Seté
  
Des de la data de l'últim acord de la Comissió Territorial d'Urbanisme, l'Ajuntament d'Algemesí ha remés la documentació de reparació, i ha completat el projecte en els termes establits en l'acord de supeditació.
  
Fonaments de dret
  
Primer
  
Que segons l'informe tècnic favorable dels Serveis Territorials d'aquesta Direcció General d'Urbanisme i Ordenació Territorial, la documentació presentada ha complit els requisits de supeditació de l'aprovació definitiva.
  
Segon
  
Que aquest director general d'Urbanisme i Ordenació Territorial és competent, de conformitat amb l'article 8.b) del Decret 77/1996, de 16 d'abril, del Consell de la Generalitat Valenciana, pel qual s'aprova el Reglament dels Òrgans Urbanístics de la Generalitat Valenciana, en relació amb l'article 41, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, respecte de les facultats que per delegació li confereix el ple de la Comissió Territorial d'Urbanisme.
  
Vista la legislació aplicable, així com la Llei del Règim Jurídic de les Administracions Públiques i del Procediment Administratiu Comú i els altres preceptes de concordant aplicació, resolc:
  
Considerar complit l'Acord de la Comissió Territorial d'Urbanisme de València, de 30 de setembre de 1997, relatiu a l'homologació i Pla Parcial del sector Z-4 Agriconsa d'Algemesí.
  
Declarar definitivament aprovada l'homologació i Pla Parcial del sector Z-4 Agriconsa d'Algemesí.
  
Ordenar la publicació en el Diari Oficial de la Generalitat Valenciana de aquesta resolució.
  
I l'Ajuntament d'Algemesí haurà de notificar el contingut de aquesta resolució a tots els particulars interessats en l'expedient de referència.
  
Contra aquesta resolució, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data d'aquesta notificació.
  
Tot això sense perjudici que es puga exercitar qualsevol altre recurs que s'estime oportú.